„Glumeam la această cină cu doamna Merkel și spuneam că criteriul de bază pentru a alege un președinte în Ucraina este să cunoască limba română. Mă bucur foarte mult că și Poroșenko, și Iațeniuk, cunosc limba noastră. L-am felicitat pe Petr Poroșenko pentru victoria la alegeri și acesta mi-a răspuns în limba română: „Noroc și voie bună””, a subliniat Leancă.

Premierul a precizat că relațiile între Republica Moldova și Ucraina s-au îmbunătățit, având la bază obiective comune.

„În urma discuțiilor cu Poroșenko și Iațeniuk, acum am impresia că vorbim în același limbaj, folosim aceeași retorică și cel mai important e că avem aceleași obiective. Tot ce îmi dorec eu, ca autoritățile de la Kiev să reușească să consolideze puterea și să aducă ordinea în țară, iar asta mai ales în raioanele de Est și concomitent să ne mișcăm pe obiectivele pe care le-am stabilit de comun acord”, a conchis sursa.

UNIMEDIA amintește că, deputatul Petr Poroșenko a fost numit oficial în funcția de președinte al Ucrainei. Potrivit celor 15 membri ai CEC din Ucraina, Petr Poroșenko a fost ales cu 54,7% din alegători, adică 9.857.308 de persoane.

Alegerile prezindețiale anticipatee au avut loc pe 25 mai în Ucraina.